Exqrch/javanese-Komodo-pixelgpt huggingface dataset:
Debut ingkang kapisan punika kasil nahan imbang 0-0 mengsah Tottenham Hotspur ing tanggal 17 Oktober 2015
Tanggal 28 Oktober 2015, Klopp masthekaken kamenangan ingkang kawiwitan minangka manajer Liverpool mengsah Bournemouth ing Piala Liga kanggé ngrebat posisi perempat final
Kemenangan salajengipun ing Liga Primer dumados tigang dinten salajengipun, kemenangan tandang 3-1 mengsah Chelsea
Sasampunipun ambal kaping tiga imbang 1-1 ing pertandhingan pambuka Liga Èropah UEFA, Liverpool kasil ngawonaken Rubin Kazan kanthi skor kamenangan 1-0
Kemenganan kapisan Klopp ing Eropah minangka menejer Liverpool
Ing tanggal 6 Februari 2016, piyambakipun mboten saged nglampahi pertandhingan Liga Primer kanggé nglampahi operasi usus buntu sasampunipun ngalami radang usus buntu
Wekdal tanggal 28 Februari 2016, Liverpool kicalan final Piala FA 2016 ing Stadhion Wembley mengsah Manchester City 3-1 kanthi adu penalti
Wekdal tanggal 17 Maret 2016, Klopp mbiyantu Liverpool majeng ing perempat final Liga Europa UEFA kanthi keklahan agregat Manchester United 3-1
Ing 14 April 2016, Liverpool nglawan deficit 3-1 ing babak kaping kalih ing leg kaping kalih pertandhingan perempat final mengsah tilas klubipun Borussia Dortmund, lan menang 4-3, majeng ing babak semifinal UEFA Europa
Tanggal 5 Mei 2016, Kloop mbekta Liverpool dhateng final Eropa kapisan wiwit 2007 lan ngalahaken Villareal 3-1 sacara agregat ing semifinal Liga Europa UEFA
Ing babak final mengsah Sevilla, kalah 1-3 kanthi Daniel Sturridge nyethak gol pambuka kanggé Liverpool ing babak kapisan
Tanggal 8 Juli 2016, Klopp lan staf pelatih napakasmani perpanjangan enem taun kontrak ing Liverpool ngantos 2022
Tanggal 21 Mei 2017, Liverpool lolos dhateng Liga Champions ingkang kapisan wiwit taun 2014-15 sasampunipun menang 3-0 mengsah Middlesbrough lan finis ing posisi kaping sekawan ing Liga Utama 2016-2017
Wekdal taun 2005, Klopp tampil minangka komentator ahli regular ing jaringan televise Jerman ZDF, paring panyaruwe babagan permainan tim nasional Jerman
Piyambakipun nyambut damel minangka analis pertandhingan sadangunipun Piala Donya 2006, lan piyambakipun pikantuk Deutscher Fernsehpreis ing kategori pertunjukab olahraga ingkang saé piyambak ing wulan Oktober 2006, lan ugi Euro 2008.
Karir Klopp rampung sasampunipun kompetisi kasebat bibar, lan piyambakipun dipun gantos dening Oliver Kahn
Wekdal Piala Donya FIFA 2010 ing Afrika Kidul, piyambakipun nyambet damel sarengan kaliyan RTL sesarengan Gunther Jauch.
Mohaméd Salah Mohaméd Salah Hamed Mahrous Ghaly (#ALIH) inggih punika satunggalipun juru main bal-balan profésional saking nagara Mesir, minangka posisi panyerang utawi "striker", samenika main ing klub Liga Primer Inggris Liverpool lan Tim Nasional Mesir
Panjenenganipun makili timnas Mesir awit taun 2011
Salah ugi ndherek partisipasi wonten ing Piala Dunia U-20 FIFA 2011 lan Olimpiadhe Mangsa Panas 2012
Salah menangaken Liga Super Switserlan ing mangsa kawitan kaliyan klub Basel, lan lan pikantuk gelar 'CAF Most Promising African Talent of the Year' ing taun 2012
Wekdal taun 2013, Salah pikantuk bebingah 'SAFP Golden Player' amargi dados juru main bal ingkang saé piyambak ing Liga Super Switserlan
Salah naté nggabung klub Chelsea, Fiorentina (dipunampil) lan ing Roma saderengipun pindhah dhateng Liverpool ing taun 2017
Panyerang sayap Liverpool punika dados misuwur ing nagaranipun awit jasanipun saged mbiyantu Mesir lolos mlebet Piala Dunia 2018 ing Ruslan
Kalih gol Salah ing pertandhingan Mesir mengsah Kongo, masthekaken kamenangan 2-1 Mesir, lan lolos Piala Dunia ingkang saderengipun mboten naté lolos 28 taun dangunipun
Mohamed Salah main bal-balan ing mangsa enèmipun ing klub El Mokawloon Sporting Club
Salah wiwit mainaken debutipun ing tim senior ing Liga Primer Mesir minangka juru main penggantos ing tanggal 3 Mèi 2010 kanthi asil imbang 1-1 mengsah Mansoura wekdal mangsa 2010-2011
Salah tansah dados juru main utami ing tim
Salah nyithak gol kapisan kanggé klub ing tanggal 25 Dhésèmber 2010 kanthi asil imbang 1-1 mengsah Al Ahly SC
Salah dados juru main inti tim El Mokawloon, lan mesti main ing saben pertandhingan mangsa 2011-2012
Nanging amargi musibah Stadion Port Said, awal Fébruari 2012, Liga Mesir mandheg lan pertandhingan dipunandheg ngantos tanggal 10 Maret 2012
Asosiasi bal-balan Mesir ngumumaken keputusan mbatalaken sisa mangsa
Mohamed Salah nyithak gol 11 gol ing 43 pertandhingan
FC Basel mangsa 2012-2014
Klub Switserlan Super League Basel sampun migatosaken lan kepincut kaliyan Salah, lan sasampunipun musibah Stadion Port Said klub ngawontenaken pertandhingan persahabatan kaliyan Mesir U-23
Pertandhingan punika dipunwontenaken tanggal 16 Maret ing Stadion Rankhof ing Basel lan sanajan menang 4-3 kanggé timnas Mesir U-23 tim Basel salajaengipun nimbali Mohamed Salah kanggé tetep manggen ing kutha Basel kanggé trial utawi uji coba setunggal minggu
Tanggal 10 April 2012 dipunumumken bilih Salah sampun napakasmani pasarujukan kontrak kaliyan klub Basel kontrak sekawan taun wiwit tanggal 15 Juni 2012
Tanggal 23 Januari 2014, Chelsea ngumumaken bilih wonten paserujukan kaliyan Basel kanggé mbekta Salah dhateng London kanthi regi 11 yuta euro
Tanggal 26 Januari 2014, Chelsea ngumumaken bilih sampun ngrampungaken paserujukan kontrak kaliyan Salah, adamel Salah dados tiyang Mesir kapisan ingkang napakasmani paserujukan kontrak klaiyan klub Stamford Bridge
Wekdal tanggal 8 Februari 2014, Salah nglampahi dhebut kanggé Chelsea ing Premier League, mlebet minangka pemain penggantos, ing kamenangan 3-0 mengsah Newcastle United
Tanggal 22 Maret 2014, Salah nyethak gol kapisan kanggé Chelsea mengsah Arsenal ing Stamford Bridge ing Derby Londn, mlebet minangka gantos Oscar, wonten ing pertandhingan ingkang dipunakhiri kanthi kamenangan 6-0 kanggé Chelsea
Tanggal 5 April 2014, Salah mbikak skor lan salajengipun menangaken penalti lan mbiyantu kamenangan 3-0 mengsah Stoke City
Saderengipun musim menika, masa depan Salah ing Chelsea radi mboten gancar amargi wonten laporan ingkang nedhahaken bilih piyambakipun dipunpaksa kanggé wangsul dhateng Mesir kanggé nglampahi wajib militer sasampunipun pendhafaran piyambakipun kanggé alesan pendhidhikan dipuntulak dening Mantri Pendhidhikan Inggil Mesir
Salajengipun, dipunlapuraken bilih piyambakipun sampun dipunslametaken saking dinas militer sasampunipun pepanggihan kaliyan nayakotama Mesir Ibrahim Mahlab, Mantri Pendhidhikan Inggil lan menejer nasional Mesir Shawky Gharib
salah ngewahi jumlah tim saking 15 dados 17 kanggé miwiti musim 2014-15, kanthi nomer enggal ingkang sampun dipunkosongaken dening Eden Hazard ingkang gantos dados nomer 10
Ing musim menika kapisanan mengsah Swansea City ing tanggal 13 September 2014, main wolung menit akhir saking kemenangan 4-2 nggantosaken Cesc Fàbregas
Piyambakipun damel gol ing musim menika wekdal perandhingan mengsah Bolton Wanderers ing babak kaping tiga Piala Liga wekdal 24 September, lan menang 2-1
Sanajan Salah naming main ing tigang pertandhingan liga saderengipun pindhah dhateng Fiorentina, Jose Mourinho nedhahaken bilih Salah badhe nampi medali pemenang awit kontribusinipun ing musim kasebat
Wekdal ing wates transfer, 2 Februari 2015, Chelsea masthekaken bilih Slah badhe main klub Italia Fiorentina kanthi status ampilan 18 wulan ngantos akhir musim 2015-16, minangka paserujukan transfer ingkang damel Juan Cuadrado gerak dhateng arah ingkang mungkuri
Salah milih nomer 74 kanggé ngurmati korban karusuhan Port Said Stadium
Enem dinten sasampunipun paserujukan kontrak, piyambakipun nglampahi debut ing Fiorentina saking bangku cadhangan ing menit 65 minangka gantosipun Joaquin ing kemenangan 3-2 Serie A mengsah Atalanta ing Stadhion Artemio Franchi
Salah damel gol kapisan kanggé Fiorentina ing tanggal 14 Februari mengsah Sassuolo, ing menit 30
Piyambakipun lajeng paring bantuan dhateng Khouma Babacar naming ing wekdal kalih menit sasampunipun nyethak gol; pertandhingan rampung kanthi skor 3-1 kanggé Fiorentina
Kalih welas dinten sasampunipun menika, Salah nyithak gol kapisananipun ing Eropah kanggé Fiorentina, wekdal timipun majeng dhateng Babak 16 ageng Liga Europa, ngalahaken Tottenham agregat 3-1
Salah nyethak gol kamenangan kanggé Fiorentina mengsah Internazionale ing tanggal 1 Maret, gol kaping tiga ing Serie A
Sekawan dinten salajengipun, Salah nyethak gol kaping kalihipun Fiorentina ing kamenangan 2-1 mengsah Juventus ing leg kapisan semifinal Coppa Italia
Ing pungkasaning musim, Fiorentina dipunkabaraken ngaktifaken opsi kanggé damel status ampilan dados pemain permanen, ananging Salah nulak paserujukan kasebta
Sanajan paserujukan ampilan naming 18 wulan, Salah nulak kanggé wangsul malih dhateng Fiorentina lan malah nggabung kaliyan klub Serie A sanesipun A.S
Tanggal 6 Agustus 2015, Salah gabung kaliyan Roma kanthi status ampilan setunggal musim kanthi regi € 5 juta; kanthi pilian kanggé damel paserujukan permanen regi € 15 yuta ingkang dipunlaporaken
Piyambakipun miwiti dhebutipun ing tanggal 22 Agustus, wekdal musim nembe dipunwiwiti kanthi asil imbang 1-1 mengsah Hellas Verona
Wekdal tanggal 11 September 2015, ACF Fiorentina ngajukaken keluhan dhateng FIFA dhateng klaim bilih Chelsea nedahaken nglanggar kontrak wekdal Fiorentina nyepelekaken Salah gabung kaliyan Roma kanthi status dipunampil
Tanggal 20 September 2015, Salah nyethak gol kapisanan ing musim kasebat mengsah Sassuolo kanggé mbiyantu Roma pikantuk setunggal poin wekdal pertandhingan rampung kanthi skor 2-2
Piyambakipun nglajengaken nyithak gol malih ing kalih pertandhingan salajengipun, kalah 2-1 mengsah Sampdoria
lan menang 5-1 mengsah Carpi
Tanggal 25 Oktober 2015, Salah wangsul malih dhateng Stadio Artemio Franchi, nyethak gol pambuka mengsah tilas timipun Fiorentina kanggé mbiyantu Roma menangaken liga
Salah ugi dipunusir saking lapangan sasampunipun angsal kartu kuning kapimh kalih ing menit-menit pungkasan pertandhingan
Ing akhir musim, Salah pikantuk bebingah minangka Player of the Season, finis minangka panyethak gol ingkang kathah piyambak klub kanthi 15 gol ing sedaya kompetisi (14 ing Serie A) lan enem assist
Tanggal 3 Agustus 2016, Roma damel paserujukan kanthi permanen
Piyambakipun damel hat-trick ing Stadion Olimpico ing tanggal 6 November wekdal Roma menang 3-0 mengsah Bologna.
Tanggal 22 Juni 2017, Salah nyarujuki transfer dhateng Liverpool
Piyambakipun napakasmani kontrak jangka panjang kaliyan The Reds kanthi beaya € 42 yuta ing awal lan saged minggah dados € 50m
Beaya kasebat dados rekor klub, ngalahaken £ 35m kanggé Andy Carroll ing taun 2011
Piyambakipun ngagem kaos nomer 11 ingkang saderengipun dipunagem Roberto Firmino ingkang gantos nomer 9
Tanggal 26 November, Salah nyethak gol pambuka lan nulak kanggé ngrayakaken asil imbang 1-1 mengsah tilas timipun Chelsea kanggé ngurmati klub kasebat lan ugi minangka ngurmati kurban serangan Masjid Sinai Ler kalih dinten saderengipun
Salah dados misuwur ing puncak tangga gol ingkang kathah piyambak Liga Primer kanthi kalih gol sasampunipun mlebet dados pemain penggantos mengsah Stoke City tanggal 29 November lan menang 3-0
Wulan salajengipun, Salah saged nyethak gol lan mbiyantu tim menang 4-0 mengsah Bournemouth; satunggal asil ingkang ndamel Liverpool dados tim kapisan ing sajarah Liga Premier ingkang saged menangaken sekawan pertandhingan liga kanthi urut
Ing wekdal salajengipun, Slah dados pemain paling cepet kaping kalih ingkang saged nyethak 20 gol ing penampilanipun ingkang kaping 26, namungkalah kaliyan George Allan ingkang saged nyethak gol 20 ing 19 penampilan ing taun 1895
"Nganti 14 February 2018."
Thomas Hylland Eriksen Thomas Hylland Eriksen ya iku ahli antropologi saka Oslo, Nurwègen, kalairan taun 1962
Tingkat pandhidhikané Thomas olèh saka University of Oslo
Ing taun 1984, Thomas olèh gelar BA, taun 1987 gelar MA, lan taun 1991 gelar Ph.D
Thomas iki naté nglakoni panlitian lapangan ana ing Mauritius (taun 1986, 1991, lan 1991) lan Trinidad taun 1989
Pakaryan lan panemu mligi Thomas Eriksen iki ya iku ana ing bab ètnisitas lan nasionalisme kang dioléhké saka kasus ing Mauritius lan Trinidad
Thomas bisa nuduhaké kompléksitas lan ambiguitas klasifikasi ètnik ana ing bebrayan multiètnik
Liyané iku, Thomas uga produktif banget pakaryané ing basa Nurwègen lan nulis bab hubungan biologi lan antropologi.
Pauline Moran Pauline Moran (lair 26 Agustus 1947) iku sawijining aktris Inggris
Dhèwèké misuwur déné olèhé maraga ing film "Lady in Black" (1989) lan mainaké Miss Lemon ing sérial acara TV "Agatha Christie's Poirot" (1989-2002, 2013)
Saka taun 1965 nganti 1970, dhèwèké main gitar bas ing grup musik wadon The She Trinity.
Sadio Mané Sadio Mané (lair 10 April 1992) inggih punika satungalipun juru main bal-balan profésional saking Senegal ingkang nggadhahi posisi minangka winger ing klub Bundesliga Bayern München lan tim nasional Senegal
Sadio Mané miwiti kariripun ing klub Metz ing Prancis, lajeng pindhah dhateng Red Bull Salzburg ing taun 2012
Sasampunipun menangaken Bundesliga Ostenrik lan Piala Ostenrik ing 2014, Mané pindhah dhateng klub Southampton
Wonten ing taun 2014-2015, Mané ndamel rekor enggal minangka panyithak "hattrick" paling cepet ing Liga Primer Inggris wekdal saged nyithak tigang gol ing wekdal 176 lan saged menang 6-1 menang mengsah Aston Villa
Mané pindhah dhateng klub Liverpool ing taun 2016 kanthi beaya transfer 23 yuta poundsterling, ingkang ndamel Mané minangka juru main bal Afrika paling awis sedangunipun sajarah
Sadio Mané sampun main ping 40 kanggé timnas Senegal awit debut ing taun 2012, lan makili tim nasional ing Olimpiadhe 2012, Piala Afrika 2015, lan Piala Afrika 2017
Lair ing Sédhiou, Sénégal, Mané miwiti kariripun ing Académie Génération Foot, akademi bal-balan Senegal
Mané miwiti debut profesionalipun ing klub Metz wekdal tanggal 14 Januari 2012, mlebet minangka juru main penggantos Kévin Diaz ing menit ke-75 lan asilipun kalah kandang 0-1 mengsah klub Bastia ing Ligue 2
Mané sampun main ngantos ping 19 ing mangsa liga kawitan, 12 minangka "starter", lan nyithak gol wekdal kalah 2-5 saking klub Guingamp ing Stadion Saint-Symphorien wekdal tanggal 4 Mei
Metz dipundhegradhasi dhateng Liga Nasional Championnat ing akhir mangsa
Wekdal tanggal 31 Agustus 2012, Mané pindhah dhateng klub Bundesliga Ostenrik Red Bull Salzburg kanthi béaya transfer paling angeng nomer tiga klub FC Metz
Béaya transfer kasebat watawis € 4 yuta
Mané nyithak "hattrick" pertama kanggé klub ing tanggal 31 Oktober, lan menang tandhang 3-1 mengsah Kalsdorf ing babak kaping tiga Piala Ostenrik
Wekdal tanggal 27 Oktober 2013, Mané nyithak "hattrick" kawitan ing Bundesliga Ostenrik, wekdal menang 3-0 mengsah Grödig
Mané nyithak gol "treble" wekdal tanggal 7 Mei 2014 mengsah SV Horn, lan menang 7-0 ing semifinal Piala; mangsa punika ngasilaken kamenangan "double" ing Bundesliga Ostenrik
Ing pungkasaning wulan Agustus 2014, Mané meksa transfer medal saking klub, kanthi mboten ndherek latian lan mboten main ing pertandhingan kanggé lolos "Liga Champions"
Tanggal 1 September 2014, Mané pindhah dhateng klub Liga Utama Inggris Southampton kanthi regi £ 11,8 yuta, napakasmani kontrak sekawan taun
Piyambakipun miwiti dhebut 22 dinten salajengipun wekdal menang 2-1 ing Piala Liga mengsah Arsenal, lan nyithak gol kapisan kanggé Southhamton
Piyambakipun nglampahi penampilan liga ingkang kapisan kanggé klub kasebat wekdal menang 2-1 mengsah Queens Park Rangers ing tanggal 27 September, miwiti pertandhingan lan mbiyantu Ryan Bertrand
Piyambakipun nyithak gol kapisanan kanggé klub kasebat wekdal mennag 8-0 mengsah Sunderland ing 18 Oktober, sanajan ing tembe wingking dipun anggep minangka gol lampusdhiri dening Patrick van Aanholt
Nanging, piyambakipun nyithak gol kapisanan ing pertandhingan salajengipun wekdal menang mengsah Stoke City
Wekdal wulan Desember lan Januari piyambakipun nyithak gol ing tigang pertandhingan kanthi urut, mengsah Crystal Palace, Chelsea lan Arsenal
Mané nyethak kalih gol kamenangan ing kamenangan 1-0 mengsah Queens Park Rangers ing tanggal 7 Februari 2015 lan mengsah Crystal Palace ing tanggal 3 Maret Nanging, Mané dipunmainaken Southampton wekdal kekalahan kandhang 0-2 mengsah Liverpool ing 22 Februari
Tanggal 16 Mei, wekdal pertandhingan kandhang pungkasan Southampton musim kasebat, Mané nyithak tigang gol ing wekdal 2 menit 56 detik wekdal kemenangan 6-1 mengsah Aston Villa lan damel rekor Liga Primer enggal kanggé hat-trick paling cepet
Rékor kasebat sampun kadamel wiwit taun 1994 dening Robbie Fowler, ingkang nyethak tigang gol mengsah Arsenal ing wekdal 4 menit lan 33 detik.
Mané ngrampungaken musim kanthi 10 gol saking 32 penampilan ing sedaya kompetisi
Mané miwiti musim 2015-16 kanthi damel kalih assist ing pertandhingan leg kapisan babak kaping tiga UEFA Europa League mengsah Vitesse Arnhem ing kandhang lan nyithak gol ing leg kaping kalihipun, wekdal Southampton majeng dhateng babak salajengipun kanthi asil agregat 5-0
Tanggal 2 Desember, piyambakipun nglapahi 39 detik kanggé mbikak skor mengsah Liverpool ing perempatfinal Piala Liga, nanging lajeng kalah 6-1 ing kandhang piyambak
Tanggal 2 Januari 2016, piyambakipun saged main malih ing starting "line up" dening mènèjer Ronald Koeman kanggé pertandhingan mengsah Norwich City
Piyambakipun nampi kartu abrit langsung wekdal tanggal 12 Maret ing akhir kamenangan 2-1 mengsah Stoke City amargi tabrakan kaliyan Erik Pieters, Sanajan ing tembe wingking dipunbatalaken ing sidhang bandhing
Sasampunipun gagal mboten saged nyethak gol ing liga ing wekdal sekawan wulan, Mané nyithak kalih gol ing kamenangan 3-2 mengsah Liverpool ing tanggal 20 Maret 2016, lajeng nyethak gangsal gol ing gangsal pertandhingan, kalebet hat-trick ing pertandhingan 4-2 mengsah Manchester City ing tanggal 1 Mei
Piyambakipun ngrampungaken musim kasebat minangka panyethak gol ingkang kathah piyambak Southhamton, kanthi 15 gol ing sedaya kompetisi
Tanggal 28 Juni 2016, Mané gabung kaliyan Liverpool kanthi beaya transfer £ 34 yuta kanthi kontrak gangsal taun
Béaya transfer kasebat ndamel piyambakipun dados "pemain Afrika paling awis sepanjang sejarah"
Wekdal tanggal 14 Agustus, piyambakipun damel dhebut Liga Primer kanggé The Reds, nyethak gol kaping sekawan wonten ing kemenangan tandhang 4-3 mengsah Arsenal
Sasampunipun nglampahi kakalahan Liverpool mengsah Burnley wekdal dinten pertandhingan kaping kalih amargi cidera pundhak, Mane mlebet ing "starting line up" mengsah Burton Albion ing Piala Liga piyambakipun damel kalih assist wekdal kamenangan 5-0
Wekdal tanggal 19 Desember, Mané nyéthak setunggal mung-mungan wekdal derby Merseyside kaping 227 ing wekdal tambahan mengsah Everton ing Goodison Park
Tanggal 11 Februari 2017, Mané mencetak dua gol dalam dua menit melawan Tottenham Hotspur ing Anfield, kanggé kamenangan liga pisanan Liverpool ing taun 2017
Tanggal 20 April 2017, Mané dipundhapuk ing Tim PFA 2016-17 taun menika sasampunipun nyethak 13 gol liga ing musim kapisan sareng Liverpool
Mané pikantuk bebingah minangka "Liverpool Player of the Season" ing tanggal 9 Mei 2017
Tanggal 12 Agustus 2017, wekdal pertandhingan mengsah Watford, Mané nyethak gol kapisan Liverpool musim menika kanthi asil 3-3
Piyambakipun pikantuk bebingah minangka pemain ingkang saé piyambak ing wulan kasebat sasampunipun nyethak setunggal gol ing tigang pertandhingan The Reds ing wulan Agustus
Tanggal 9 September 2017, piyambakipun pikantuk kartu abrit langsung ing babak kapisan wekdal mengsah Manchester City
ngasilaken larangan tigang pertandhingan
Wekdal tanggal 14 Februari 2018, Mané nyethak hat-trickpisanan kanggé Liverpool wekdal menang tandhang 5-0 mengsah Porto ing babak 16 leg kapisan Liga Champions UEFA 2017-18
Ing taun 2018 Sadio Mane kasil gawa Liverpool mentas ing final Liga Champion mungsuh Real Madrid, sanajan ta asile Liverpool kalah kanthi sekor 3-1 nanging Mane kasil bisa gawe siji gol ing gawange Keylor Navas.
Roberto Firmino Roberto Firmino Barbosa de Oliveira (lair 2 Oktober 1991), utawi misuwur kanthi asma Roberto Firmino utawi Firmino ([fiʁˈmĩnu]), punika juru main bal-balan profésional Brazil ingkang main ing Liga Primer Inggris klub Liverpool lan Timnas Brazil minangka juru main posisi gelandhang serang lan gelandhang sayap
Sasampunipun miwiti karir ing taun 2009, Firmino nelasaken sekawan setengah mangsa ing Hoffenheim
Firmino damel 16 gol ing wekdal 33 pertandhingan mangsa Bundesliga 2013-2014, lan pikantuk bebingah minangka juru main énggal ingkang préstasinipun saé
Wekdal wulan Juli 2015, Firmino napakasmani kontrak kanggé Liga PremierLiverpool
Firmino miwiti debut internasionalipun kanggé tim nasional bal-balan Brasil ing wulan Novèmber 2014 lan makili negara kasebat ing taun 2015
Sasampunipun wiwiti karir ing taun 2009, Firmino nelasaken karir setengah mangsa ing Copa Amérika
Lair ing Maceió, Alagoas, Firmino ndherek kaliyan klub Figueirense ing taun 2008, wekdal yuswa 17 taunan
Bakat saé Firmino ing bal-balan pinanggih déning satunggaling dhokter waja, ingkang asma Marcellus Portella
Wekdal punika Firmino main minangka juru main gelandhang bert
Firmino miwiti debut profésionalipun ing tanggal 24 Oktober 2009, mlebet minangka juru main penggantos wekdal pertandhingan mengsah Ponte Preta ing Kajuaraan Seri B
Ing wulan Januari 2010 Firmino dipunpromosikaken ing "skuad" utama
Firmino nyithak gol profésional ingkang kapisan ing tanggal 8 Mèi 2010
Firmino kasil nyithak wolung gol ing 36 penampilan ing mangsa punika
Firmino kasil nyuksesaken timipun mlebet malih ing Sèri A sasampunipun absèn kalih taun
Firmino napakasmani kontrak kaliyan klub Hoffenheim ing wulan Désember 2010, kanthi kontrak ngantos wulan Juni 2015
Firmino resmi dugi ing Hoffenheim tanggal 1 Januari 2011
Lajeng manajer Hoffenheim Ernst Tanner ngendikan bilih Hoffenheim bingah sanget saged ngrekrut talènta Brazil
Firmino nindakaken debut kapisanipun sawulan salajengipun wekdal kalah mengsah Mainz, wekdal punika Firmino dados juru main penggantos Sebastian Rudy ing menit ka-75
Firmino nyithak gol pertama kanggé klub ing tanggal 16 April
Firmino nyithak gol semata wayang kanggé tim kanggé ngalahaken klub Eintracht Frankfurt
Sawisé patang musim main ing Bundesliga Jerman bareng Hoffenheim, Firmino dituku dening Brendan Rodgers pelatih Liverpool ing musim 2015/16
Ing musim sepisané bareng Liverpool, Firmino kasil dadi pemain penting kang bisa awèh sumbangan kang gedhé marang sistem permainané Liverpool
Senadyan Brendan Rodgers wis dicopot dadi pelatih Liverpool lan diganti dening Juergen Klopp
Firmino tetep ora bisa digantèni sumbangsihé
Asilé ing musim 2018/19 dadi musim kang ora bisa dllalèkaké déning Firmino, jalaran bisa juwarani Liga Champions, Copa America, lan Piala Super Eropa
Mangka sadurungé dadi pemain LIverpool, Firmino durung naté mikolèhi gelar apa baé.
Adam Lallana Adam David Lallana (lair ing St Albans, 1988; umur taun) ya iku sawijining juru main bal-balan negara Inggris sing main kanggo klub Brighton and Hove Albion
Piyambaké main ing posisi glandhang nyerang
Lallana wiwit kang karir kang junior ing klub Southampton, banjur miwiti karir kang sènior ing klub iki
Lallana banjur disilihaké menyang klub Bournemouth sing suwéné mung sesasi
Lallana banjur pindhah menyang klub Liverpool sawisé performané apik ing klub Southampton ing mangsa final
Lallana lair ing Kutha Saint Albans ing Hertfordshire, nanging banjur pindhah menyang dhaérah Iford ing Bournemouth wektu umuré nembé limang taun
Lallana sekolah ing "Corpus Christi School", banjur dilanjutaké ing Sekolah Komprehensif Katolik St Peter
Minangka anak, Lallana njurung Everton, kaya bapaké
Lallana isih katurunan trah Spanyol kanthi jalur simbah kakungé saka pihak bapak.
Tompkins Paul Francis Tompkins (#ALIH) ya iku pelawak, aktor, lan pembawa acara saka Amérika.
Joe Gomez Joseph David "Joe" Gomez (lair ing Catford, 1997; umur taun) ya iku sawijining juru main bal-balan saka negara Inggris sing main kanggo klub Liverpool, lan main ing posisi pemain
Joe miwiti kang karir junior ing Charlton Athletic wiwit 2010, sadurungé gabung Liverpool ing taun 2015
Joe Gomez miwiti kariré ing Charlton Athletic, lan lumebu menyang tim utama wektu umur 17 taun lan main semusim ing tim sénior sadurungé gabung karo klub Liga Primér Inggris Liverpool F.C
ing wulan Juni 2015
Gomez wis mbela timnas Inggris, lan mbiyantu Inggris menangaké Piala UEFA Èropah U-20 lan U-17/
Joe Gomes wiwit debut ing timnas senior Inggris ing wulan Novèmber 2017